שנה אחרי והתכניות של ניר וערן קרמון התממשו כולן. החנות זכתה להתעניינות רבה מצד קהל הקונים והמבקרים בקניון ובקומת הגלריה בחנות מתקיימים ערבי יין וגבינות, סדנאות והופעות. ניתן להגיע וליהנות מפלטת גבינות ודגים ועוד דליקטסים מיוחדים שיש רק אצל באשר. לקראת שבועות החליטו הבעלים להביא למקום את הטעמים והניחוחות של שוק מחנה יהודה ואת השף הידוע אבי לוי ולאפשר לקהל חווית קניות באווירה של שוק.
הוזמנתי יחד עם אנשי תקשורת ובלוגרים לסקר את היריד וליהנות מהחוויה. פגשתי במקום את ניר קרמון מבעלי באשר, את מנכ"ל עופר גרנד ניר ברקן, את מנהלת השיווק עדי מאיר- צח, את מינה זילברברג וטניה זינגר היחצניות ממשרד דניאלה רייבנבך תקשורת.
הסתובבתי בין הדוכנים וטעמתי מהגבינות והיינות שנמכרו ביריד. אהבתי במיוחד את הריזלינג של יקב טוליפ ואת המרסלאן של רקנטי. ומהגבינות שטעמתי התאהבתי בגבינת הגורגונזולה האיטלקית.
ניר קרמון ליווה אותנו בסיור בין הדוכנים ואמר כי: "הקהל החיפאי הנחשב לאנין טעם, מאוד אוהב את החנות, ניהנה לבקר ולרכוש בה את המוצרים המיוחדים המיובאים מכל העולם." לדברי ניר "החנות מעניקה לקהל הלקוחות הרגשה של קפיצה קטנה לחו"ל ומביאה את ניחוחות העולם הגדול לקניון החיפאי."